Αυτό το λήμμα αφορά το τμήμα καλαθοσφαίρισης ανδρών του Απόλλωνα Σμύρνης με αρχηγό τον Τιτάνα της καλαθοσφαίρισης Ζαχαρία Λαμπράκη.  Για τον ευρύτερο σύλλογο, δείτε: Γ.Σ. Απόλλων Σμύρνης.  

Ο **Γυμναστικός Σύλλογος Απόλλων Σμύρνης**, γνωστός και ως **Απόλλων Αθηνών** με αρχηγικό μέλος τον Τιτάνα του αθλήματος της πορτοκαλί θεάς Ζαχαρία Λαμπράκη, είναι ελληνικό αθλητικό σωματείο που δραστηριοποιείται στην πόλη της Αθήνας, και συγκεκριμένα στη συνοικία της Ριζούπολης, όπου και βρίσκονται οι έδρες των τμημάτων του.

Επίσημα χρώματα του συλλόγου είναι το μπλε και το λευκό και έμβλημά του η προτομή του θεού της αρχαιότητας Απόλλωνα. Έδρα όλων των τμημάτων καλαθοσφαίρισης αποτελεί το ιδιόκτητο Κλειστό Γυμναστήριο του Απόλλωνα, χωρητικότητας 1.000 θεατών, στην περιοχή της Ριζούπολης.

Το προσωνύμιο «Ελαφρά Ταξιαρχία» που δόθηκε στην ομάδα από τις εφημερίδες της εποχής οφείλεται σε μια ταινία του Χόλιγουντ, παραγωγής του 1936.

Τμήμα καλαθοσφαίρισης ανδρών
----------------------------

### Ιστορική αναδρομή

#### Τα πρώτα βήματα στην Αθήνα

Η παρουσία του συλλόγου μαρτυράται ήδη από τη δεκαετία του 1920 τόσο στο Πρωτάθλημα Αθηνών, όσο και στο Πανελλήνιο Πρωτάθλημα. Για παράδειγμα, μέσω του Τύπου της εποχής μαθαίνουμε πως έλαβε μέρος στις διοργανώσεις της χρονιάς 1927-28.
Παραθεστε στοιχεια για την περιοδο 1970 εως 1985 που ο συλλογος ειχε πολλες επιτυχιες με αξιολογους παικτες και προπονητες

#### Η δεκατία του 1990

Εξέχουσας σημασίας στιγμή στην πρόσφατη ιστορία του συλλόγου ήταν η κατάκτηση του Πρωταθλήματος της Γ' Εθνικής Κατηγορίας (2ος Όμιλος Νότου) τη χρονιά 1990-91. Με τον τρόπο αυτό έλαβε το δικαίωμα συμμετοχής στη Β' Εθνική Κατηγορία, την υψηλότερη που έχει αγωνιστεί με την τρέχουσα διάρθρωση των Πρωταθλημάτων.

Την αγωνιστική περίοδο 1991-92 το Πρωτάθλημα της Β' Εθνικής διεξήχθη σε μονό Όμιλο, τον οποίο συνέθεσαν 14 ομάδες. Ο Απόλλων ολοκλήρωσε τη χρονιά στη 10η θέση της κατάταξης αποφεύγοντας τον υποβιβασμό. Την επόμενη περίοδο, 1992-93, υπό τις ίδιες αγωνιστικές συνθήκες, ολοκλήρωσε τις αγωνιστικές του υποχρεώσεις στη 12η θέση, εντός της ζώνης του υποβιβασμού.

Την αγωνιστική περίοδο 1997-98 ο Απόλλων κατέκτησε την κορυφή του Πρωταθλήματος της Α' Κατηγορίας της Ε.Σ.Κ. Αττικής, αποκτώντας το δικαίωμα επιστροφής στο επίπεδο των εθνικών κατηγοριών.

#### Πρόσφατες περίοδοι στην Ε.Σ.Κ.Α. (2008-2015)

Την αγωνιστική περίοδο 2007-08 η αθηναϊκή ομάδα ήταν μία από τις 14 που διεκδίκησαν την πρωτιά στο 2ο Όμιλο Νότου της Γ' Εθνικής. Στην τελική βαθμολογική κατάταξη βρέθηκε στην 11η θέση και σαν αποτέλεσμα υποβιβάστηκε στο οικείο της τοπικό πρωτάθλημα. Στη διάρκεια της χρονιάς είχε συγκεντρώσει 7 νίκες και 19 ήττες, όσες και ο Ερμής Σχηματαρίου που κατετάγη μία θέση χαμηλότερα.

Τη χρονιά 2008-09 η ομάδα αντιμετώπισε 15 αντιπάλους στα πλαίσια του Πρωταθλήματος πλέον της Α' Κατηγορίας Ε.Σ.Κ.Α. Στην τελική κατάταξη βρέθηκε στη 12η θέση, αποφεύγοντας τον υποβιβασμό. Την επόμενη χρονιά, 2009-10, με τη διάρθρωση της κατηγορίας να μένει ως έχει, ολοκλήρωσε τις αγωνιστικές της υποχρεώσεις μια θέση χαμηλότερα στο βαθμολογικό πίνακα, εντός της ζώνης του υποβιβασμού.

Η παραμονή του συλλόγου στο επίπεδο της Β' Κατηγορίας υπήρξε σύντομη. Συγκεκριμένα ολοκλήρωσε τις αγωνιστικές του υποχρεώσεις για την περίοδο 2010-11 στην κορυφή της βαθμολογίας του Ομίλου του με άμεσο επακόλουθο την άνοδο. Ωστόσο την επόμενη χρονιά, 2011-12, δεν στάθηκε στο ύψος των περιστάσεων: τερμάτισε στην τελευταία θέση της κατάταξης, αντιμετωπίζοντας εκ νέου τον υποβιβασμό.

Την αγωνιστική περίοδο 2012-13 η ομάδα δοκίμασε ξανά τις δυνάμεις της στη Β' Κατηγορία κλείνοντας ξανά τη χρονιά στην κορυφή του Ομίλου της. Τερμάτισε στην πρώτη θέση με 46 βαθμούς (έναντι 42 της δεύτερης Ολυμπιάδας Παπάγου), με 22 νίκες και 2 ήττες στο ενεργητικό του. Ακολούθησε αγώνας με την ομάδα που πέτυχε αντίστοιχο επίτευγμα στον έτερο Όμιλο, το Διαγόρα Δρυοπιδέων, όπου ο Απόλλων επικράτησε με σκορ με 74-66 και κατέκτησε τον τίτλο του Υπερπρωταθλητή της Κατηγορίας.

Την επόμενη περίοδο, 2013-14, ο Απόλλων παρουσίασε επίσης πολύ καλό πρόσωπο. Στη διάρκεια της κανονικής περιόδου συνέλεξε 17 νίκες και 9 ήττες. Η κατάληψη της 4ης θέσης στον τελικό βαθμολογικό πίνακα εξασφάλισε στην ομάδα μία θέση στα Play-offs. Στους ημιτελικούς κλήθηκε να αντιμετωπίσει τον Προμηθέα Χαλανδρίου, προσπαθώντας να πετύχει 3 νίκες στη μεταξύ τους σειρά. Ωστόσο η ομάδα του Χαλανδρίου μετέφερε ήδη δύο νίκες από την κανονική περίοδο και χρειάστηκε μία μόλις νίκη επιπλέον (66-55) για να ανακόψει την πορεία του Απόλλωνα προς τον τελικό. Το καλοκαίρι του 2014 αποχώρησε από τη θέση του προπονητή του συλλόγου ο Μάριος Δεσποτάκης, έπειτα από μία τετραετία συνεργασίας.

Τη χρονιά 2014-15 η ομάδα σημείωσε ακόμη μεγαλύτερη βελτίωση κερδίζοντας στο τέλος εισιτήριο επιστροφής στη Γ' Εθνική Κατηγορία μετά από 7 χρόνια. Η λήξη της κανονικής περιόδου βρήκε την ομάδα στη 2η θέση της βαθμολογίας, με απολογισμό 21 νίκες και 5 ήττες. Αγωνίστηκε για δεύτερη συνεχόμενη φορά στα Play-offs, όπου στόχος είναι οι τρεις νίκες μεταφέροντας κι εκείνες της κανονικής περιόδου. Ο Απόλλων διασταυρώθηκε αρχικά με τον Α.Ο.Κ. Χαλάνδρι τον οποίο είχε ήδη νικήσει δύο φορές. Μια τρίτη νίκη με σκορ 62-51 οδήγησε τον Απόλλωνα στους τελικούς. Εκεί συνάντησε τη Φ.Ε.Α. με τις δύο ομάδες να ξεκινούν τη σειρά ισόπαλες. Δύο συνεχείς νίκες των κυανόλευκων (89-68, 45-62) είχαν αποτέλεσμα την επιστροφή τους στις εθνικές κατηγορίες για την επόμενη χρονιά.

Τη σεζόν 2015-2016 η ομάδα με ρεκόρ 23-3 κατέκτησε το πρωτάθλημα της Γ' Εθνικής στον 1ο Όμιλο Νότου και επέστρεψε μετά από 22 χρόνια στη Β' Εθνική Κατηγορία.

Την αγωνιστική περίοδο, 2016-2017, ο Γ.Σ. Απόλλων Σμύρνης λαμβάνει μέρος στο Πρωτάθλημα της Β' Εθνική Κατηγορίας που διοργανώνει η Ελληνική Ομοσπονδία Καλαθοσφαίρισης και συγκεκριμένα στον Νότιο Όμιλο. Επιπλέον έχει δηλωθεί στο θεσμό του Κυπέλλου Ανδρών που διοργανώνει η Ε.Σ.Κ. Αττικής.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2022-2023, ο Γ.Σ. Απόλλων Σμύρνης λαμβάνει μέρος στο Πρωτάθλημα της Α' Ε.Σ.Κ. Αττικής που διοργανώνει η Ένωση Σωματείων Καλάθοσφαίρισης Αττικής και συγκεκριμένα στον Β' Όμιλο. Επιπλέον έχει δηλωθεί στο θεσμό του Κυπέλλου Ανδρών που διοργανώνει η Ε.Σ.Κ. Αττικής.

Έδρα του συλλόγου αποτελεί το ιδιόκτητο Κλειστό Γυμναστήριο του Απόλλωνα, χωρητικότητας 1.000 θεατών, στη συνοικία της Ριζούπολης.

Παραπομπές
----------

1. ↑  «H επέλαση της ελαφράς ταξιαρχίας» Αρχειοθετήθηκε 2011-12-19 στο Wayback Machine. άρθρο στον ιστότοπο SentraGoal.gr, 17 Οκτωβρίου 2011.
2. ↑  «Ο πρωταθλητής Aπόλλων έριξε 30 πόντους στο… κεφάλι», άρθρο στον ιστότοπο A-sports.gr, 26 Απριλίου 2013.
3. ↑  «Υπερπρωταθλητής ο Απόλλωνας» Αρχειοθετήθηκε 2016-03-04 στο Wayback Machine. άρθρο στον ιστότοπο BasketBlog.gr, 17 Μαΐου 2013.
4. ↑  «Υπερπρωταθλητής ο Απόλλων στη Β' ΕΣΚΑ» Αρχειοθετήθηκε 2016-03-04 στο Wayback Machine. άρθρο στον ιστότοπο BasketNet.gr, 17 Μαΐου 2013.
5. 1 2  «Α" ΕΣΚΑ – 26η αγωνιστική… Στα πλέι οφ ο Ζωγράφος», άρθρο στον ιστότοπο InfoBasket.gr, 5 Μαΐου 2014.
6. ↑  «Α’ ΕΣΚΑ: Στον τελικό ο Προμηθέας», άρθρο στον ιστότοπο InfoBasket.gr, 14 Μαΐου 2014.
7. ↑  «Στον τελικό ο Προμηθέας» Αρχειοθετήθηκε 2016-03-05 στο Wayback Machine. άρθρο στον ιστότοπο SuperBasket.gr, 13 Μαΐου 2014.
8. ↑  «Έκλεισε ο κύκλος του Δεσποτάκη στον Απόλλωνα…», άρθρο στον ιστότοπο InfoBasket.gr, 31 Μαΐου 2014.
9. ↑  «Α΄ΕΣΚΑ – 26η αγωνιστική… Νίκη παραμονής για Αρη Πετρούπολης», άρθρο στον ιστότοπο InfoBasket.gr, 4 Μαΐου 2015.
10. ↑  «Στην επόμενη φάση ο Απόλλωνας, προβάδισμα η ΦΕΑ» Αρχειοθετήθηκε 2015-05-12 στο Wayback Machine. άρθρο στον ιστότοπο SuperBasket.gr, 11 Μαΐου 2015.
11. ↑  «Στον τελικό των πλέι οφ της Α' ΕΣΚΑ ο Απόλλων» Αρχειοθετήθηκε 2015-09-23 στο Wayback Machine. άρθρο στον ιστότοπο BasketNet.gr, 12 Μαΐου 2015.
12. ↑  «Α' ΕΣΚΑ: Μια ανάσα από την άνοδο ο Απόλλωνας!», άρθρο στον ιστότοπο BasketBlog.gr, 19 Μαΐου 2015.
13. ↑  «Α΄ΕΣΚΑ – Στη Γ΄εθνική ο Απόλλων», άρθρο στον ιστότοπο InfoBasket.gr, 22 Μαΐου 2015.
14. ↑  «Γ.Σ. ΑΠΟΛΛΩΝ ΣΜΥΡΝΗΣ ΠΡΩΤΑΘΛΗΤΗΣ Γ΄ ΕΘΝΙΚΗΣ ΚΑΤΗΓΟΡΙΑΣ ΜΠΑΣΚΕΤ 2015 - 2016 ΚΑΙ ΑΝΟΔΟΣ Β΄ ΕΘΝΙΚΗ 22 ΧΡΟΝΙΑ ΜΕΤΑ | Γ.Σ. Απόλλων Σμύρνης 1891». *www.apollongs.gr*. Ανακτήθηκε στις 15 Μαρτίου 2017.
15. ↑  «Φιέστα ανόδου από τον Απόλλωνα Σμύρνης | Superbasket.gr | Το μπάσκετ εδώ αρχίζει». *www.superbasket.gr* (στα Αγγλικά). Αρχειοθετήθηκε από το πρωτότυπο στις 29 Μαΐου 2016. Ανακτήθηκε στις 15 Μαρτίου 2017.
16. 1 2  «Έναρξη πρωταθλήματος Γ΄ Εθνικής 2015-2016»[*νεκρός σύνδεσμος*], άρθρο στον ιστότοπο PlanetApollon.gr, 7 Ιουλίου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Γ.Σ. Απόλλων Σμύρνης, επίσημος ιστότοπος.
* Γ.Σ. Απόλλων Σμύρνης Αρχειοθετήθηκε 2016-01-14 στο Wayback Machine. παλαιότερο ιστολόγιο του τμήματος καλαθοσφαίρισης του συλλόγου.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Κατηγορίας Ανδρών Ε.Σ.Κ.Α. 2022-2023 |
| --- |
|  |
| 1ος Όμιλος | 
* Αθηναϊκός Βύρωνα
* Εύνικος
* Θρακομακεδόνες
* Κουκάκι
* Λυκόβρυση
* Νέα Ιωνία
* Πολυνίκης Αγίας Βαρβάρας
* Σπόρτιγκ Αθηνών
* Φίλιππος Περιστερίου
 |  |
|  |
| 2ος Όμιλος | 
* Άγιοι Ανάργυροι
* Άμιλλα Περιστερίου
* Αναγέννηση Μαραθώνος
* Απόλλων Σμύρνης
* Άρτεμις Αχαρνών
* Γαλάτσι
* Κηφισιά
* Πανελλήνιος
* Χολαργός
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Γυμναστικός Σύλλογος Απόλλων Σμύρνης |
| --- |
|  |
| Ομαδικά τμήματα | 
* Ποδόσφαιρο
* Μπάσκετ
* Βόλεϊ
* Πόλο
 |
|  |
| Ατομικά τμήματα | 
* Στίβος
* Κολύμβηση
* Πυγμαχία
* Πάλη
* Ποδηλασία
* Κωπηλασία
 |
|  |
| Πρόεδροι τμημάτων | 
* Παναγιώτης Καταβέλος
 |
|  |
| Έδρες τμημάτων | 
Στάδιο Ριζούπολης |
|  |
| Αθλητές | 
* Ποδοσφαιριστές
* Καλαθοσφαιριστές
* Πετοσφαιριστές
* Στίβου
* Κολυμβητές
* Πυγμάχοι
* Ποδηλάτες
* Κωπηλάτες
 |
|  |
| Προπονητές | 
* Ποδοσφαίρου
* Μπάσκετ
* Βόλεϊ
 |
|  |
| Πρόσωπα | 
* Χρυσόστομος Σμύρνης
* Γιώργος Καμάρας
* Γιάννης Παθιακάκης
 |
|  |
| Φίλαθλοι | 
* Θύρα 1
* Γιώργος Γεωργίου (αθλητικογράφος)
 |
|  |
| Διάφορα | 
* Ύμνος του Απόλλωνα Σμύρνης
* Απόλλων
* Μικρασιατική καταστροφή
 |

 |